 Aidha, Rais mstaafu wa awamu ya tatu, Benjamin Mkapa amesisitiza haja ya kuinua utalii wa ndani na kushirikisha serikali za mitaa na jamii katika masuala ya utalii.Akizungumza katika hitimisho la mdahalo uliofanywa wakati wa uzinduzi wa taarifa ya hali ya Uchumi Tanzania iliyofanywa na Benki ya Dunia, Mkapa alisema kusipokuwa na ushirikishwaji wa serikali za mitaa na jamii kwenye utalii ni rahisi kuwa na upinzani.Kuhusu kukuza utalii wa ndani, Mkapa alisema hilo litawezekana kwa kuweka miundombinu ambayo inaweza kuijumuisha jamii ya kipato cha kati na chini hivyo kuhamasika kutembelea vivutio vya asili na wanayama.Pia alitaka kuwapo uwazi katika sera ya matumizi bora ya ardhi.